Սակայն խնդիրներ էլ կան: Անժելայի խոսքով՝ որքան էլ սիրիահայերը կամ մյուսները Կլոր սեղանի կամ այլ կազմակերպության միջոցով դասընթացներ անցնեն, միևնույն է՝ անվստահ են աշխատանք գտնելու հարցում: «Միշտ էստեղ գործատուները փնտրում են պրոֆեսիոնալ մարդիկ, որ իրենց հետ աշխատեն: Դա է պատճառը, որ մարդկանց մեջ աշխատանք գտնելու և իրենց ապագայի հանդեպ անվստահություն կա»,- իր և բազմաթիվ այլ սիրիահայերի փորձն է կիսում Անժելա Գրգյանը: Այդուամենայնիվ, նա չի հուսահատվում և կոչ է անում անդադար փնտրել և նոր հմտություններ ձեռք բերել: